CELEX: 62017CN0505
Language: et
Date: 2017-08-18 00:00:00
Title: Kohtuasi C-505/17 P: Groupe Léa Nature 18. augustil 2017 esitatud apellatsioonkaebus Üldkohtu (kuues koda) 8. juuni 2017. aasta otsuse peale kohtuasjas T-341/13: RENV: Groupe Léa Nature versus Euroopa Liidu Intellektuaalomandi Amet

18.12.2017   
            
            
               ET
            
            
               Euroopa Liidu Teataja
            
            
               C 437/15
            
         Groupe Léa Nature 18. augustil 2017 esitatud apellatsioonkaebus Üldkohtu (kuues koda) 8. juuni 2017. aasta otsuse peale kohtuasjas T-341/13: RENV: Groupe Léa Nature versus Euroopa Liidu Intellektuaalomandi Amet
   (Kohtuasi C-505/17 P)
   (2017/C 437/18)
   Kohtumenetluse keel: inglise
   
      Pooled
   
   
      Apellant: Groupe Léa Nature (esindaja: avocat E. Baud)
   
      Teine menetlusosaline: Euroopa Liidu Intellektuaalomandi Amet (EUIPO)
   
      Apellandi nõuded
   
   
               —
            
            
               tühistada Üldkohtu 8. juuni 2017. aasta otsus;
            
         
               —
            
            
               saata asi tagasi Üldkohtule ja
            
         
               —
            
            
               mõista kohtukulud välja Debonair’ilt.
            
         
      Väited ja peamised argumendid
   
   Apellatsioonkaebuse toetuseks esitab apellant kaks väidet.
   Esimese väite kohaselt on, arvestades kaubamärkide segiajamise tõenäosuse hindamist puudutavat väljakujunenud kohtupraktikat, rikutud määruse (EÜ) nr 207/2009 artikli 8 lõike 1 punkti b.
   Esimese väite osas heidab apellant Üldkohtule ette:
   
               —
            
            
               asjaomase avalikkuse määratlemiseks vajalike asjakohaste kriteeriumite kohaldamata jätmist;
            
         
               —
            
            
               tähiste sarnaste joonte õigesti hindamata jätmist;
            
         
               —
            
            
               kasutamise käigus eristusvõime omandamise hindamiseks asjakohaste nõuete nõuetekohaselt kohaldamata jätmist; ja
            
         
               —
            
            
               segiajamise tõenäosuse igakülgse hindamise analüüsi nõuetekohaselt läbiviimata jätmist.
            
         Teise väite kohaselt on, arvestades varasema kaubamärgi mainet kahjustavat kasutamist käsitlevat väljakujunenud kohtupraktikat, rikutud määruse (EÜ) nr 207/2009 artikli 8 lõiget 5.
   Teise väite osas heidab apellant Üldkohtule ette:
   
               —
            
            
               varasema kaubamärgi maine tuvastamiseks vajalike kõigi kriteeriumite kohaldamata jätmist;
            
         
               —
            
            
               tähiste sarnaste joonte õigesti hindamata jätmist;
            
         
               —
            
            
               asjaomase avalikkuse poolt tähiste seostamise võimaluse korrakohaselt analüüsimata jätmist; ja
            
         
               —
            
            
               võimaliku negatiive mõju, mis kaubamärgitaotlusel võis olla varasema kaubamärgi mainele, nõuetekohaselt hindamata jätmist.